Βασιλέως Κωνσταντίνου 21 & Τερζάκη - 211 00 ΝΑΥΠΛΙΟ

ΤΗΛ.:27520 96124

Ιστοσελίδα: <http://ts.uop.gr/tsdie>

**ΔΕΛΤΙΟ ΤΥΠΟΥ**

Το Μεταπτυχιακό του Τμήματος Θεατρικών Σπουδών του Πανεπιστημίου Πελοποννήσου

σε συνεργασία με το

«**Φουγάρο»**

παρουσιάζουν:

Διήμερο Φεστιβάλ Κουκλοθεάτρου:

**“Μη μου τις κούκλες τάραττε”**

**Σάββατο 26 και Κυριακή 27 Ιουνίου 2021**

**18.00 – 21.00 μ.μ.**

Στο πλαίσιο του Μεταπτυχιακού Προγράμματος **«Δραματική Τέχνη και Παραστατικές Τέχνες στην Εκπαίδευση και στη Δια Βίου Μάθηση»** του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου, **μεταπτυχιακοί κουκλοπαίχτες** θα μας γνωρίσουν τις **όλο μεράκι φτιαγμένες κούκλες τους**! Κούκλες που έχοντας πρόσφατα πάρει τις πρώτες ανάσες ζωής τους θα ξεκινήσουν μαζί σας το ταξίδι τους παρουσιάζοντας για πρώτη φορά τις **13 κουκλο-ιστορίες τους** για παιδιά μικρά

και.. μεγάλα!

Βγαίνοντας απ’ τον φανταστικά πραγματικό κόσμο του “zoom” και ανοίγοντας νέα παράθυρα πραγματικά φανταστικών κόσμων κουκλοθεάτρου:

Έλα στο Φουγάρο και **«Κράτα με να σε κρατώ να σωθούμε στον βυθό»**. Με προσοχή γιατί τα **«Τα παιχνίδια...του Νου»** είναι

περίπλοκα κι εξ αιτίας τους **«Όλο ξεχνάω…». «Αχ κουνελάκι…»** μην ανησυχείς, ήρθε η ώρα να πεις σε αυτήν την **«Χάρτινη Πολιτεία, Φτου Ξελευθερία»!** Θα γνωρίσεις και **« Το Τοτέμ που ήθελε να ζωντανέψει»** και όλοι μαζί θα φύγουμε για **«Μια βόλτα στο φεγγάρι»!** Δεν είναι υποχρεωτικό να γίνει η βόλτα Κυριακή, γιατί και **«Και οι Δευτέρες έχουν ψυχή».** Θα είναι βόλτα μαγική, θα είναι σαν να **«Είμαστε παιχνίδια»!** Παρ’ όλα αυτά θα πρέπει να έχουμε τα μάτια μας δεκατέσσερα μην μπλεχτούμε στα **«Πειρατο…μαγειρέματα»!** Και οπωσδήποτε κάποια στιγμή θα πρέπει να επιστρέψουμε γιατί το **«Σχολείο υπό Εξαφάνιση»** θα χρειαστεί τη βοήθειά μας. Θα βοηθήσουν είπαν και **«Ο Πι, ο Μι και η Στιγμή».** Κι αν όλα πάνε καλά θα γίνει γλέντι τρικούβερτο με **«Κούκλες, προβάτες κι αρνιά κι ο Καραγκιόζης die»!**

Σας περιμένουμε, λοιπόν, όλους με χαρά στο Φουγάρο για κουκλοπερπατήματα και κουκλομπερδέματα!

Είσοδος ελεύθερη… με μάσκες.